
Ry rahavavy malala:

Miarahaba anareo am-pitiavana ry namana tompon’andraikitry ny Sampana Miadidy ny Vehivavy maneran-tany. Taona vaovao, volana Martsa vaovao, andro fiaraha-mivavaka vaovao no manoloana antsika! Ny mahazatra ahy, rehefa manoratra ity taratasy fampidirana ity, dia ny manasongadina ny fandaharan’asa izay atolotra anareo, fandaharan’asa izay omanina fatratra sy am-pivavahana ary azonay antoka fa hampiasain’Andriamanitra hitondra fitahiana ho an’olona maro. Kanefa amin’ity taona ity dia tsy ny fitaovana no tiako hasongadina, fa ny filantsika mivavaka misimisy kokoa.
Satriko hanambara aminareo fa any amin’ny fiangonantsika rehetra maneran-tany dia mivavaka avokoa ny lehilahy sy vehivavy amin’ny Sabata voalohan’ny volana Martsa isan-taona, saingy tsy izany no zava-misy. Mbola misy, ary betsaka, ny fiangonana izay tsy mampiditra io andro io ao amin’ny fandaharan’asany isan-taona. Mila mivavaka bebe kokoa ve isika? Mazava loatra! Mankahery anareo aho, amin’ny maha-tompon’andraikitry ny Sampana Miadidy ny Vehivavy anareo, mba hanao izay rehetra azonareo atao hanentanana ny momba io andro fiaraha-mivavaka io. Izany antso izany dia tsy ho an’ny vehivavy ihany fa ho an’ny mambran’ny fiangonana rehetra, mba hiombona amin’ny fiaraha-mifantoka amin’izany tanjona izany, dia ny vavaka.
« Raha ny oloko izay nantsoina amin'ny anarako ho avy hanetry tena ka hivavaka sy hitady ny tavako ary hiala amin'ny ratsy fanaony, dia hihaino any an-danitra Aho ka hamela ny helony ary hahasitrana ny taniny. »       (II Tantara 7:14) Teny fantatsika tsara.  Teny manohina ny fo. Mivavaka aho mba hanetsika antsika izany teny izany eo am-piarahantsika miasa amin’ilay Raintsika any an-danitra, mba hanasa ireo rahavavy sy anadahintsika handray anjara mavitrika amin’ity andro fiaraha-mivavaka ity!

Je prie que ces paroles nous motivent, alors que nous travaillons en partenariat avec notre Père Céleste, à inviter nos sœurs et frères à participer avec ferveur à cette Journée de Prière !

Ho henika fitiavana sy fifaliana anie ianareo!

Heather-Dawn Small,  Directrice MF CG
Momba ny mpanoratra
I Premila Masih dia talen’ny Sampana Miadidy ny Vehivavy any amin’ny Diviziona Azia Atsimo. Nanabe ankizy maro izy tamin’ny taona 1979 hatramin’ny 2005. Taorian’izany dia izy no mpandrindra ny vadin’ny mpitandrina tany Delhy, any Inde, izay ny vadiny, ny Pasitora H. Masih no Filoha ny taona 2005 hatramin’ny 2010. Niara-niasa taminy teo amin’ny asa fanompoana i Premila. 

Manan-janaka roa izy ireo. Ny zanany vavy, Priya, dia manambady ary monina any Angletera. Ny zanany lahy, Priyesh, dia miasa amin’ny ADRA any Inde. Tian’i Premila ny miara-miasa sy mizara amin’ny vehivavy. Ny zavatra ankamamian’ny fony dia ny manampy ny vehivavy eo amin’ny fiarahany mandeha amin’Andriamanitra. Tiany ny mikarakara zaridaina, mikalo mozika, mahandro, mamaky boky, manampy ny hafa sy mizara ny Tenin’Andriamantira. Hoy izy: “Nofidin’Andriamanitra aho, mitantana ahy sy mampiasa ahy Izy. Deraiko ny Anarany.”
TOLO-KEVITA MOMBA NY FIZOTRAN’NY FANOMPOAM-PIVAVAHANA
Feon-java-maneno
Fidiran’ny mpandraharaha
Vavaka fiankohofana
Fiderana 
Fanatitra 
Vavaka ho an’ny fanatitra
Vakiteny 
HIra: _______________

Vavaka fanelanelanana
Tantara ho an’ny ankizy
“Ny finoan’i Neny”

Feon-java-maneno
TORITENY – Hatantjaho amin’ny alalan’ny vavaka ny finoanao
Hira ataon’ny fiangonana
Tso-drano
Feon-java-maneno mandritra ny firavana
Famakiana ny Baiboly
Hebreo 11:1-11

Feo 1
Ary ny finoana no fahatokiana ny amin'ny zavatra antenaina, fanehoana ny zavatra tsy hita.
Feo 2
Fa izany no nahatsara laza ny ntaolo.
Feo 1
Finoana no ahafantarantsika fa ny tenin'Andriamanitra no nanaovana izao tontolo izao, ka dia tsy izay zavatra miseho no nanaovana izao zavatra hita izao.
Feo 2
Finoana no nanateran'i Abela ho an'Andriamanitra fanatitra tsara noho ny an'i Kaina, ka izany no nanambarana azy fa marina, satria Andriamanitra no nanambara ny amin'ny fanatitra nataony: ary amin'izany, na dia maty aza izy, dia mbola miteny ihany.
Feo 1
Finoana no namindrana an'i Enoka tsy hiharan'ny fahafatesana; ka dia tsy hita izy, satria nafindran'Andriamanitra; fa talohan'ny namindrana azy dia nambara fa nankasitrahan'Andriamanitra izy.
Feo 2
Fa raha tsy amin'ny finoana, dia tsy misy azo atao hahazoana sitraka aminy; fa izay manatona an'Andriamanitra dia tsy maintsy mino fa misy Izy sady Mpamaly soa izay mazoto mitady Azy.
Feo 1
Finoana no nanamboaran'i Noa sambo fiara hamonjena ny ankohonany, fa natahotra izy, rehefa notoroan'Andriamanitra hevitra ny amin'ny zavatra tsy mbola hita; koa izany no nanamelohany izao tontolo izao sy nahatongavany ho mpandova ny fahamarinana araka ny finoana.
Feo 2
Finoana no naneken'i Abrahama, rehefa nantsoina, hiainga hankany amin'izay tany ho azony ho lova; ka dia niainga izy, nefa tsy fantany izay halehany.
Feo 1
Finoana no nivahiniany tany amin'ny tany nolazain'ny teny fikasana, toy ny any an-tanin'olona, mitoetra an-day, mbamin'isaka sy Jakoba, mpiara-mandova izany teny fikasana izany aminy;
Feo 2
fa nanantena hahazo ny tanàna misy fanorenana izy, Andriamanitra no Tompo-marika sy Mpanao izany.
Feo 1
Ary na Saraha aza, dia finoana koa no nandraisany hery hanan'anaka, rehefa nitsaha-jaza izy, satria nataony fa mahatoky Ilay efa nanome ny teny fikasana.
TANTARA HO AN’NY ANKIZY
“Ny finoan’i Neny”
Manahoana ianareo rankizy! Mirary Sabata finaritra ho anareo! Naneho ny fahatsarany tamiko Andriamanitra nandritra iny herinandro iny? Taminareo koa ve rankizy? Naneho ny fahatsarany taminareo ve Andriamanitra nandritra iny herinandro iny? Atsangano hoe ny tànan’izay nahatsapa izany? Eny, tia antsika Andriamanitra ary tena manisy soa antsika tsirairay avy Izy. Hihaino tantara iray isika, kanefa mialoha izany dia andeha hihira ny fahatsaran’Andriamanitra isika!
Tsara amiko, tsara amiko, tsara amiko
re ny Tompoko.(Hiraina in-2)

Tantara
Sabata maraina tamin’izay. Niantso i Nehy: “Rankizy ô, tonga ny fotoana fiaraha-mivavaka. Midìna daholo.” “Eny ry Neny, tamy izahay,” hoy i Raivo. Nihazakazaka nidina i Naina sy Lano ary i Raivo, nanoroka an-dreniny izy ireo ary samy naka ny toerany mahazatra. “Rankizy, anio dia Sabata, andro manokana,” hoy i Neny, ary nitendry pianô izy. Niara-nihira izy ireo. Avy eo dia namaky Baiboly i Neny ary niteny hoe: “Matoky aho rankizy fa hitahy antsika manokana Andriamanitra anio.”
Toy ny mahazatra dia samy nanonona vavaka fohy ireo ankizy. I Raivo no nanomboka: “Andriamanitra ô, mba arovy i dada rehefa mandeha any an’ala manapaka hazo.” Hoy indray i Lanto: “Jesosy ô, ampio izahay mba hitia anao sy hitia an’i Dada sy Neny.” Ary hoy i Naina: “Ampio izahay mba ho zaza hendry dia tahio i Neny izay mikarakara anay.”

“Misaotra ny amin’ny vavaka mahafinaritra nataonareo,” hoy i Neny. “Andeha amin’izay àry hisakafo.” Rehefa teo an-databatra dia gaga ireo ankizy raha nahita fa tsy nisy sakafo, vilia foana tsy nisy na inona na inona no teo. “Andriamanitra no hanome sakafo antsika. Aoka hivavaka isika rankizy,” hoy i Neny niteny moramora. Rehefa voatonona ny “amen” dia nisy nandondòna tao am-baravarana. 

Nihazakazaka i Raivo namoha ny varavarana. Tsy nisy olona teo, saingy nahita sobika lehibe izy, feno voankazo, legioma, mofo sy dibera, atody sy sakafo maro hafa. Nisy taratasy teo amboniny, nanao hoe: “Raiso re ity sobika ity. Hifindra ho any amin’ny tanàna hafa ny toeram-pivarotanay.”

Nientanentana i Raivo, niteny hoe: “Neny a! Avia haingana! Misy fanomezana tsy nampoizina ireto!” Niara-nihazakazaka hijery izy rehetra ary nanganohano ny mason’i Neny raha niteny hoe: “Rankizy, tsy nanana aho na dia sombi-mofo homena anareo androany marainy, kanefa natoky aho fa Andriamanitra no hanome antsika sakafo. Dia mihoatra noho izany no nomen’Andriamanitra antsika satria ampy ho antsika mandritra ny herinandro ireto sakafo ireto, mandra-piverin’i dada.” Nanodidina ilay sobika i Neny sy ireo zanany ary nisaotra an’Andriamanitra izy ireo noho ny fitahiana manokana nomeny.

Eny tokoa, rankizy, naneho ny fahatsarany tamin’izy ireo Andriamanitra, ary maneho ny fahatsarany amintsika koa Izy. Aoka isika hianatra ny hatoky Azy isan’andro.
TORITENY
Hatanjaho amin’ny alalan’ny vavaka ny finoanao
Andininy fototra“Koa ny finoana dia avy amin'ny tori-teny, ary ny tori-teny kosa avy amin'ny tenin'i Kristy.”  Romana 10:17 
Fampidirana
Nalaza tao amin’ny tanàna nisy azy ity vehivavy kristiana iray, noho ny fahitsian’ny finoany sy ny fahatoniana nananany manoloana ny olam-piainana. Raha nandre ny momba azy ity vehivavy iray hafa nonina tao an-tànana, dia niteny hoe: “Tsy maintsy mandeha manatona an’io vehivavy io aho mba hahalalako ny tsiambaratelon’ny fiainana tony sy mivelatra ananany.” Nihaona tamin’ilay kristiana izy ary nanontany azy hoe: “Moa ve vehivavy manam-pinoana lehibe ianao?” “Tsia,” hoy ny navaliny, “tsy vehivavy manam-pinoana lehibe aho, manam-pinoana kely aho, fa Andriamanitra lehibe tsy manam-petra Ilay inoako.”
Efa nametra-panontaniana tamin’ny tenanao ve ianao ny amin’ny fomba hanamafisanao ny finoanao? Misy vitamina tokony hohanina ve? Sa misy fanafody ve afaka hampatanjaka ny finoantsika? Misy zava-pisotro mitondra hery ve amidy eny an-tsena mba hanamafy ny finoantsika sy hanampy antsika hatoky an’Andriamanitra?

Tsy amin’ny alalan’ny vitamina na fanampin-tsakafo na fanafody no hampatanjaka ny finoantsika. Ny finoana dia fahazoana antoka ny amin’ny zavatra antenaina. Amin’ny alalan’ny finoana no ahatakarantsika ny sitrapon’Andriamanitra; ny finoana no manampy antsika hahavita na hahita izay tsy vitan’ny hafa na tsy hitan’ny hafa. Raha manana olana isika eo amin’ny finoantsika, dia tsy misy dokotera afaka hanasitrana izany. Ny finoana dia ahafahantsika mino izay zavatra tsy afaka ny ho hitan’ny masontsika. Teraka ao anatintsika ny finoana, ary mitombo arakaraka ny amakiantsika ny Tenin’Andriamanitra.

Tsy afa-misaraka ny finoana sy ny vavaka. Amin’ny alalan’ny finoana dia mivavaka amin’Ilay Andriamanitra mahefa ny zavtra rehetra isika, ary mino isika fa hotanterahiny izay mahasoa antsika indrindra. Amin’ity andro fiaraha-mivavaka ity dia andeha hotsaroantsika fa ny finoana dia singa iray tsy azo ihodivirana eo amin’ny fiainam-bavaka iainantsika tsirairay.

Hoy i Paoly ao amin’ny Romana 10:17, “Koa ny finoana dia avy amin'ny tori-teny, ary ny tori-teny kosa avy amin'ny tenin'i Kristy.”

Isan’andro dia manolotra “fanampin-tsakafo” avy amin’ny Teniny Andriamanitra mba hanorina sy hampatanjaka ny finoantsika.

Rehefa mandre ny teny hoe “finoana” ianao dia inona no sary fohazin’izany ao an-tsainao? Inona no fihetseham-po tsapanao? Iza no olona ao amin’ny Baiboly tsaroanao avy hatrany? Iza no manam-pinoana amin’ireo namanao sy olom-pantatrao? Ahoana no anehoan’izy ireo ny finoany? 

Ahoana no hampitomboantsika ny finoantsika?
Ny finoana lehibe nananan’ilay vehivavy Kananita 
Manasa anao aho mba hanokatra ny Baibolinao mba hahafahantsika miara-mandalina tantara vitsivitsy izay hanampy antsika hampitombo ny finoantsika

Ny Matio 15: 21-28 dia ahitantsika tantarana vehivavy Kananita iray izay nanao ny fomba rehetra hihaonana tamin’i Jesosy satria azony antoka fa Jesosy no afaka hanaisotra ny enta-mavesatra tao am-pony.

Eo amin’io andalan-teny io dia antitranterin’i Matio ny momba ny finoan’ilay Kananita. Ambarany amintsika ny amin’izay antsoin’i Jesosy hoe “finoana lehibe.” Angamba tsy ho nanan-danja firy ho antsika izany teny izany raha nampiasain’i Jesosy matetika, kanefa miavaka ity vehivavy ity noho ny antony roa. Ao amin’ny filazantsara nosoratan’i Matio dia ny tantarany no hany miresaka vehivavy jentilisa izay nananam-pinoana nahazoam-balisoa, ary io no hany vehivavy nambaran’i Jesosy fa nanana “finoana lehibe.” Raha ampitahaina izany amin’ny nilazan’i Jesosy in-dimy tamin’ny mpianatra fa “kely finoana” izy ireo, dia ho azonao fa niavaka tokoa ity vehivavy ity.

Nanao ahoana ny tantaran’ity vehivavy ity? Marary ny zanany vavy, ampahorian’ny devoly mandrakariva, ary vonona hanao izay rehetra azony atao ity reny ity mba hahasitrana ny zanany. Ity tantara ity dia tantarana reny tapi-dàlan-kaleha, reny vonton’ahiahy noho ny fahoriana mianjady amin-janany.

Mety ho toy izany koa ny tantaram-piainanao. Angamba mavesatra ny fonao noho ny aretina manjo ny zanakao, na ny reninao, na noho ny zanakao tanora izay maditra, na noho ny olana ara-bola. Mahatsiaro tena ho tapi-dàlan-kaleha angamba ianao. Angamba tonga eto ianao, feno ahiahy. Angamba malahelo ianao, torovana noho ny adin-tsaina, itambesaran’ny olana.

Fantatr’Andriamanitra ny tebitebinao. Fantany tsara izay ilainao. Izy no Ilay afaka hanome anao fiadanana, fanasitranana sy fanantenana. Efa notanterahiny izany tamin’ny lasa, ary mbola azony tanterahina indray.

Fihino amin’ny alalan’ny finoana ny fanomezan-toky nataony. Aoka hatanjaka ny finoanao Azy, tahaka ny nampatanjahany ny finoan’ilay vehivavy Kananita. Nandohalika teo anoloan’i Jesosy izy, nitalaho hoe: “Mamindrà fo amiko, Tompoko, Zanak'i Davida ô! ny zanako-vavy ampahorin'ny demonia loatra” (and. 22).

Tsy namaly i Jesosy, nangina Izy. Tamin’ny voalohany dia tsy noraharahian’i Jesosy ity vehivavy ity, ary toa masiaka ny fihetsiny. Rehefa niteny Izy avy eo dia valin-teny mahery no nataony: “Tsy nirahina Aho afa-tsy ho amin'ny ondry very amin'ny taranak'isiraely.”
Hevero anie izany! Inona no ho nataonao raha ianao no teo amin’ny toeran’ity vehivavy ity? Matetika dia mora amintsika ny miverin-dàlana rehefa tsy azontsika izay valim-bavaka nandrandraintsika. Dia mahazo toerana ny fahakiviana. Manjavona ny fanantenana. Ary hararaoton’ny fahavalo ny fahalementsika.

Fa tsy misy na inona na inona mahasakana ity vehivavy be finoana ity.

Atrehiny ny fanomezan-tsiny ataon’ireo mpianatra. Amin-kerim-po no italahoany amin’i Jesosy mba hanampy azy. Manana fikirizana izy. Mino ny herin’i Jesosy izy. Tsy mahatohitra ny finoany ny tahotra.

Miankohoka izy, mitalaho indray hoe: “Tompoko ô, vonjeo aho” (and. 25). Toy izany ve ny “finoana lehibe” ananantsika? Sa misalasala isika hanatona an’Andriamanitra mba hangataka, hitalaho, hino,  hifikitra am-pinoana amin’ny teny fanomezan-toky nataony?

Izao no tohin’ny tantara, eo amin’ny Matio 15:28 “Dia namaly Jesosy ka nanao taminy hoe: Ravehivavy, lehibe ny finoanao; tongava aminao araka izay irinao. Dia sitrana ny zananivavy tamin'izay ora izay.”

Hoy i Ellen White: “Tamin’ny alalan’ny finoana no nihoaran’ilay vehivavy Kananita ny sakana teo amin’ny Jiosy sy ny jentilisa. Tsy kivy na nanahy izy fa natoky an’i Jesosy sy ny fitiavan’ny Mpamonjy. Finoana toy izany no irin’i Kristy ho hita ao anatintsika.”(Conflict and Courage, p. 297. Dikan-teny malalaka)
Tantara hoenti-manazava  (AZONAO AMPIASAINA ITY TANTARAKO ITY, NA NY TANTARAM-PIAINANAO MANOKANA)
Fony dimy taona ny zanako vavy Priya dia nitondra azy hamangy ireo raibeny sy ny renibeny aho indray andro. Nientanentana izy nandritra ny dia izay naharitra ora roa teny ambonin’ny fiara fitateram-bahoaka. Andeha hijery an’i dadabe sy bebe izahay!

Tsara ny andro tamin’io. Nibaliaka ny masoandro, nihirahira ny vorona, nahafinaritra ny zavatra rehetra. Kanjo, tampoka teo, dia avy ny orana, oram-baratra nivatravatra, nisy tselatra sy rivotra nifofofofo. Natahotra mafy i Priya. Hoy aho taminy: “Akimpio ny maso ry Pria ambara-patorinao. Rehefa mifoha ianao dia efa tonga isika.”

Kanefa namaly i Priya hoe: “Tsia ry Neny, tsy hatory aho. Hivavaka amin’i Jesosy aho satria fantatro fa hanampy ahy Izy.” Nanondrika ny lohany izy ary nikimpy dia nivavaka hoe: “Jesosy malala ô, mba arovy izaho sy Neny. Matahota ny oram-baratra aho. Jesosy ô, mba ajanony io oram-baratra io.” Dia nitodika tatỳ amiko izy ary niteny hoe: “Neny a, hajanon’i Jesosy izao io oram-baratra io. Matoky Azy aho.” 

Fantatro ny oram-baratra ary fantatro fa ity anankiray ity dia tsy hitsahatra vetivety. Kanefa talanjona tanteraka aho satria, afaka kilaometatra iray avy eo dia nitsahatra ny oram-baratra ary nipoitra avy tao ambadiky ny rahona indray ny masoandro.

Nijery avy teo amin’ny varavaran-kelin’ny fiara i Priya ary niteny hoe: “Jereo ry Neny! Efa nilaza taminao aho fa hajanon’i Jesosy ny orana!!” Hitako nisoritra teny aminy ny hafaliany sy ny finoany an’i Jesosy. Nanomboka tamin’io andro io dia takatro izay tian’i Jesosy hambara raha nilaza izy fa mila miova ho toy ny zaza isika raha te-hiditra ny fanjakan’ny lanitra. Nivavaka mangina aho, nanao hoe: “Tompo ô, ampio aho mba hanana finoana sy fatokiana Anao toa an’i Priya.”

Noho ny finoan’ny zanako vavy an’Andriamanitra dia afaka nivavaka tamim-paharesen-dahatra izy fa hihaino sy hanatanteraka ny fangatahany Andriamanitra. Enga anie ka hanome finoana toy izany ho antsika Andriamanitra, dia finoana lehibe izay tsy hihemotra manoloana ny oram-baratry ny fiainana izay mampatahotra antsika; finoana lehibe izay hiantehitra tsy tapaka amin’i Jesosy Kristy; ny finoan’ny vehivavy na ankizy iray dia tsy miantefa afa-tsy amin’i Jesosy. 
Tantaram-pinoana 

Ny Baiboly dia mirakitra tantarana vehivavy maro be finoana. Indro misy iray, dia ny tantaran’i Rahaba: hita taratra teo amin’ny asany ny finoany. Nasehon’i Rahaba ny finoany tamin’ny nanankinany ny fiainany sy ny fiainan’ny fianakaviany tamin’ny Andriamanitry ny Israely. Raha nanonana an-dRahaba ao amin’ny “lisitr’ireo mahery fon’ny finoana” ao amin’ny Hebreo 11 ny mpanoratra izany, dia tsy manambara finoana an’Andriamanitra izy. Toy izany koa i Jakoba. Izy ireo dia samy manasongadina ny asa natosiky ny finoana an’Andriamanitra. 
Josoa 6:25

“Fa Rahaba janga sy ny ankohonan'ny rainy sy ny havany rehetra mbamin'izay nety ho azy dia novelomin'i Josoa, ary mitoetra eo amin'ny Isiraely mandraka androany ravehivavy, satria nanafina ny iraka izay efa nirahin'i Josoa hisafo an'i Jeriko izy.”
Hebreo 11:31

“Finoana no tsy nahafaty an-dRahaba janga niaraka tamin'ny tsy nino, satria nandray ny mpisafo-tany tamin'ny fihavanana izy.”
Nanankina ny fiainany tamin’ny Andriamanitry ny Israely i Rahaba. Ny finoana nasehony dia lehibe lavitra noho ny an’ireo mpitsikilo folo lahy efapolo taona talohan’io fotoana io. Tsy nahalala zavatra betsaka momba ny Andriamanitry ny Israely izy, kanefa nampihariny izay fantany, dia namonjy azy Andriamanitra. 
Amin’ny lafiny iray, ny fanandraman’i Rahaba dia mitovy amin’ny an’i Noa. Andeha hovakintsika ny Hebreo 11:7. “Finoana no nanamboaran'i Noa sambo fiara hamonjena ny ankohonany, fa natahotra izy, rehefa notoroan'Andriamanitra hevitra ny amin'ny zavatra tsy mbola hita.” Fantatr’i Rahaba fa i Jehovah no tena Andriamanitra; natahotra ho an’ny tenany sy ny fianakaviany izy rehefa nandre ny amin’ireo fahagagan’Andriamanitra; nampiantranoiny ireo mpitsikilo ary nangataka fiarovana ho an’ny fianakaviany izy. 
Ny tantaran’i Rahaba dia iray amin’ireo kanto indrindra ao amin’ny Baiboly. Rahaba, ilay vehivavy janga, nino fa ny Andriamanitr’Israely no tena Andriamanitra, ary nanao asa nifanaraka tamin’izany finoany izany. Farany dia nisafidy ny hiara-hiaina tamin’ny vahoakan’Andriamanitra izy ary voavonjy ny ainy. Nino i Rahaba ary nanao asa. Ny tantarany dia mampatsiahy antsika fa ny finoana dia miseho amin’ny alalan’ny asa. Ny asantsika dia maneho hoe iza no inoantsika.

Sady manosika ho amin’ny asa ny finoana, no mankahery koa. Ny finoana no mampahazava ny ora maizina indrindra, amin’ny fotoanan’ny tahotra, ny tebiteby, ny fahaverezan-kevitra sy ny fanaintainana. Tsy mampiova an’Andriamanitra ny fanontaniana apetratsika momba ny fahoriana. Ny iray amin’ireo tantara tranainy indrindra voarakitra ao amin’ny Baiboly dia miresaka fahoriana.

Hevero anie! Mandre antso an-tariby ianao, manambara ny vaovao izay atahoran’ny ray aman-dreny rehetra: maty avokoa ny zanakao. Ny ampitso, tonga aminao ny fampilazana fa foana ny vola tahirinao rehetra any amin’ny banky. Ny afak’ampitso, misy tafiotra mahery mandrava ny toeram-pambolena sy fiompianao. Ambonin’izany loza rehetra mihatra aminao izany dia misy aretina mampangirifiry mahazo ny tenanao. Moa ve matanjaka ny finoana ka ho afaka hiaritra izany loza rehetra izany?

Nandritra ny taon-jato nifandimby dia nampionona ny olona ny famakiana ny tantaran’i Joba, ilay lehilahy mpanan-karena sy nanana ny naha-izy azy tany amin’ny tany Oza. Fanta-daza ny tantarany. Loza mifanesisesy no mianjady amin’i Joba. Ny zanany folo, ny hareny, ny tanànany, ny mpanompony sy ny biby fiompony – mifandimby rava tsy misy avokoa izany rehetra izany. Manampy trotraka izany fangirifiriana ara-pihetseham-po izany ny fangirifiriana mafy ara-batana. Rehefa tonga mitsidika azy ireo namany dia milaza fa izany loza izany dia famaizan’Andriamanitra noho ny fahotana izay tsy tsaroan’i Joba intsony. Kanefa tsy azo hozongozonina ny finoan’i Joba an’Andriamanitra. Tsy manahy izy, ary milaza ny teny mahafinaritra hoe: “Na dia hamono ahy aza Izy, mbola hanantena Azy ihany aho.” Joba 13:15 
Finoana lehibe no asetrin’i Joba ny fahoriany. Ny tantarany sy ny finoany dia mampifanehitra antsika amin’ny fanontaniana manan-danja hoe: Inona no ho fihetsitsika raha mirodana ny tontolo manodidina antsika? Hisafidy ny hino ve ianao? Ary izaho, inona no hataoko?

Zava-dehibe ny fanekena fa ny finoana matanjaka dia tsy manaisotra ny fanaintainana ao anatin’ny fotoam-pahoriana. Nitambesaran’ny fangirifiriana i Joba raha nandre ny fahafatesan’ireo zanany (Joba 1:20). Notriariny ny ankanjony, noharatany ny lohany ary niankohoka tamin’ny tany izy.
Kanefa, na teo aza izany fangirifiriana sy fahoriana izany, dia fanambarana tsy manam-paharoa no nataon’i Joba momba ny finoany: “Nitanjaka no nivoahako avy tany an-kibon'ineny, ary mitanjaka no hiverenako any; Jehovah no nanome, ary Jehovah no nanaisotra; isaorana anie ny anaran'i Jehovah!" (Joba 1:21).

Fanontaniana manan-danja no napetrany: “Moa ny soa ihany va no horaisintsika avy amin'Andriamanitra, fa tsy ny ratsy koa? Tamin'izany rehetra izany dia tsy nanota tamin'ny molony Joba.”(Joba 2:10).

Ahoana no ahafahan’ny olona iray manana finoana lehibe toy izany kanefa ianjadian’ny fangirifiriana mafy toy izany? Kanefa, rehefa saintsainina – ary angamba rehefa tsiahivintsika ny fanandramantsika manokana – dia tsy misy làlan-kafa ankoatra izany! Ny fihazonana finoana mafy orina na dia ao anatin’ny olana sy ny fahoriana aza dia midika fa mino ny fifehezan’Andriamanitra ny fiainantsika isika. Rehefa misafidy ny hino an’Andriamanitra isika dia tsy maintsy matoky Azy amin’ny toe-javatra rehetra.
Na dia tsy fantany aza dia efa mbỳ hihaona tamin’Andriamanitra tamin’ny fomba ety indrindra i Joba. Ny làlam-pahoriana izay nodiaviny dia nitarika azy hahatakatra ny maha-Izy an’Andriamanitra. Ny làlan’ny fahoriana no hany làlana nitarika Azy hihaona manokana tamin’Andriamanitra.

Misy andalan-teny kanto ao amin’ny Patriarka sy Mpaminany, manao hoe: “Ny fisedrana mivaivay indrindra mianjady amintsika, izay mahatonga antsika hanahy andrao dia efa nahafoy antsika ny Tompo, dia mikendry ny hampanakaiky antsika amin’i Jesosy, sy hampianatra antsika hiantoraka eo an-tongony, ary hanandrana ny fiadanana izay atolony antsika ho solon’ny fahoriana.”

Ny fitomboan’ny finoantsika dia tsy amin’ny fotoana mampilamina sy mahamora ny zava-drehetra eo amin’ny fiainantsika – rehefa salama isika, hendry tsara ny zanatsika na mahazo naoty tsara any an-tsekoly, rehefa mahazo fankasitrahana avy amin’ny mpampiasa antsika isika, rehefa mahafinaritra ny namantsika ary manam-bola ampy hividianana na hanaovana zavatra hafa ankoatra izay ilaina an-davanandro isika. Tsia, tsy amin’ny fotoana toy ireny no isehoan’ny finoana. Tamin’ny fotoanan’ny fahoriana – maty ny zanany rehetra, very ny fananany rehetra sy ny fahasalamany mihitsy aza – no nanehoan’i Joba finoana tsy azo hozongozonina.
Toy izao no ampatsiahivan’i Ellen White antsika izany fanandramana izany: “Tsy maintsy miombona amin’ny fahorian’i Kristy isika raha tiantsika ny hiara-mipetraka am-boninahitra Aminy eo amin’ny sezafiandrianany. Raha mbola misafidy ny làlana mora isika ka mandà ny làlan’ny fahafoizan-tena, dia tsy hiha-matanjaka ny finoantsika ary tsy hanandrana ny fiadanan’i Jesosy isika, na ny fifaliana vokatry ny fandresena.

 (Christian Experience and Teachings - Ellen G. White, p. 184)
Fehiny
Indray alina, nirehitra ny trano iray ary tsy maintsy nihanika teny amin’ny tafo ity zazalahy iray. Teny ambany no nisy an-drainy, namelatra ny tànany ary niantso an-janany hoe: “Mitambikìna fa hotatazako ianao!” Fantany fa tsy maintsy mitsambikina ny zanany mba hanavotra ny ainy. Tsy nahita afatsy lelafo sy setroka ary aizina ilay zazalahy. Azontsika an-tsaina fa natahotra ny hitsambikina izy. Niantsoantso hatrany ny rainy: “Mitambikìna fa hotatazako ianao!” Kanefa hoy ilay zazalahy: “Dada a! Tsy hitako ianao!” Namaly ny rainy: “Izaho mahita anao ary izay ihany no zava-dehibe!” 
Ny finoana kristiana no ahafahantsika miatrika ny fiainana mbamin’ny fahoriana sy ny fahafatesana eo aminy, tsy hoe satria takatsika avokoa ny zavatra rehetra, fa amin’ny fahazoana antoka fa misy Anankiray mahita antsika, tsy hoe satria fantatsika ny valin-teny rehetra fa misy Anankiray mahafantatra antsika.

Ahoana no hampatanjahantsika ny finoantsika isan’andro? Manome antsika finoana ny Tenin’Andriamanitra. Tsy misy toeram-pianarana naorin’olombelona afaka hanome izany. Ny fihainoana ny Tenin’Andriamanitra dia manome antsika finoana – fahafahana mametraka ny fitokisantsika manontolo amin’i Jesosy – amin’ny toe-javatra rehetra atrehintsika.

Fomba iray anorenantsika ny finoantsika koa ny vavaka. Manambara amintsika ny Jakoba 5:15 fa “…ny fivavaky ny finoana dia hamonjy ilay marary,…” Mifameno ny vavaka sy ny finoana, ary ny vokatr’izany dia fahasitranana. Maro be amintsika no marary, tsy ara-batana ihany, fa ara-panahy sy ara-pihetseham-po ihany koa. Misy amintsika eto ve mila fanasitranana? Mila izany aho. Anio, raha hanokana fotoana hiarahana mivavaka isika, dia andeha hivavaka ho an’ny fanasitranana antsika – mba ho sitrana ny amin’ny helotsika, ho sitrana ny amin’ny fangirifiriana sy ny fahadisoantsika tamin’ny lasa, na ny ratra tany aloha ela – ho sitrana ny amin’ny aretina izay miteraka famoizam-po sy fanaintainana lalina ka misakana tsy hitondra tena araka ny tokony ho izy. Kanefa mila mivavaka am-pinoana isika, amin’ny finoana fa afaka manatanteraka izany Andriamanitra.

Ny finoana – faharesen-dahatra – toy izany, miorina amin’ny Tenin’Andriamanitra, dia matanjaka; matanjaka tokoa ka tsy misy na inona na inona ho afaka hisakana antsika tsy hifantoka amin’i Jesosy sy izay azony atao. Ny finoana toy izany dia hiantehitra amin’i Jesosy na toy inona na toy inona toe-javatra, na fanerena, na fanomezan-tsiny, na sakana ataon’ny olona. Ny finoana toy izany, miorina amin’ny fifandraisana manokana amin’i Jesosy, dia hitoetra ho mafy orina sy matanjaka, indrindra anatin’ny fotoan-tsarotra.

Ny finoana an’i Jesosy toy izany dia maharitra mandrakariva ary tsy miovaova; mahatoky mandrakariva ary mamoa. Finoana mitombo – miasa mandrakariva – mandroso hatrany – tsy mihemotra na oviana na oviana. Ny finoana toy izany dia miankohoka eo amin’i Jesosy – tsy manana faniriana hafa afa-tsy ny hibanjina an’i Jesosy. Ny finoana toy izany dia mametraka ny zavatra rehetra eo an-tongotr’i Jesosy ka tsy mihazona na inona na inona. Ny finoana toy izany dia tsy mamihina fitiavana fa mahafoy ny zavatra rehetra – matoky tanteraka fa Jesosy dia afaka ary vonona hamaly ny vavaka amin’ny fomba tsara indrindra.

Ary farany, ny finoana an’i Jesosy – fileferana am-panetren-tena eo an-tongony – dia tsy mitondra afa-tsy fanasitranana, fiainana, fifaliana, fahazavana sy fahafenoana, satria Jesosy no Tenin’Andriamanitra velona. Azontsika itokiana ny Teniny. Azontsika itokiana ny fitiavany. 

Vavaka iraisana
Fiarahabana ataon’ny mpitarika – Mampiasà andalan-teny ao amin’ny Soratra Masina
Vavaka – Fangatahana ny firotsahan’ny herin’ny Fanahy Masina
Antom-bavaka –  Mialoha ny fotoana dia anontanio ny mpandray anjara raha manana antom-bavaka hatolotra.  
Vavaka – Tsiroaroa ho an’ireo antom-bavaka.
Vavaka ataon’ny mpitarika na teny fohy – vavaka ho an’ireo vehivavy maneran-tany ianjadian’ny voka-dratsin’ny ady. 
Vavaka – mivondrona isaky ny olona 5-6  momba io antom-bavaka io
Vavaka ataon’ny mpitarika na teny fohy – vavaka ho an’ireo vehivavy maneran-tany ianjadian’ny voka-dratsin’ny herisetra. 
Vavaka – Isam-batan’olona
Vavaka ataon’ny mpitarika na teny fohy – vavaka ho an’ireo vehivavy maneran-tany ianjadian’ny voka-dratsin’ny loza eo amin’ny zava-boahary: tafiotra, tsunami, horohoron-tany, tondra-drano, sns. 
Vavaka – mivondrona isaky ny olona 3-4
Fiderana – Isam-batan’olona
Fisaorana – Isam-batan’olona
(Mialoha ity fandaharana ity dia angataho ny mpanatrika mba hizara ny fitahiana noraisiny nandritra ny 10 andro lasa). 
HIra – Ny rehetra
Tso-drano avy ao amin’ny Baiboly -  (Ohatra:  Nomery 6:24-25)

Ahoana no fivavaka mandritra ny ora iray
Raha atambatra ny adin’ny iray isan’andro mandritra ny taona dia manome adin’ny valo in-dimy amby efapolo! Hevero anie: raha manao izany ianao dia manokana enina herinandro isan-taona hivavahana. Ho fiovana lehibe no haterak’izany eo amin’ny fiainanao! Rehefa be ny vavaka dia be kokoa ny hery. Rehefa kely ny vavaka, dia kely ny hery. 
“Ny fandresena lehibe indrindra azon’ny Fiangonan’i Kristy na azon’ny kristiana isam-batan’olona dia tsy vokatry ny talenta na ny fanabeazana na ny harena na ny tombontsoa avy amin’olombelona, fa vokatry ny fitokanana hivavaka, hifampiresaka mifanatrika amin’Andriamanitra, amin’ny alalan’ny finoana miredareda sy tsy azo hozongozonina izay mifikitra, miankina tanteraka, amin’ny herin’ny Tsitoha.” (E. G. White, Patriarches and Prophètes, p.179.)
Indro misy fomba iray tena mahomby hanampy anao hahatozo amin’izany. Raha manokana dimy minitra isaky ny fizarana atolotra manaraka eto ianao, dia ho feno ny adin’ny iray. Hahatsapa fivelarana, fankaherezana sy fiadanana ianao, satria nampanantena izany Izy ary mahatoky. 

· Fiderana – Fiaikena ny maha-Izy an’Andriamanitra. 

· Salamo 63:2

· Fihainoana – Miantoraka tanteraka. Hampitony ny fonao Izy.  

· Salamo 46:10

· Fiaiken-keloka – Fotoana fanadiovana ny tempoly. Mitondra fiadanana Izy. 

· Salamo 139:23

· Vavaka miorina amin’ny Soratra Masina – Vavaka vonton’ny Tenin’Andriamanitra. 

·  Jeremia 23:29
· Fiambenana  – Mampitombo ny fiambenana amin’ny fahamasinana. 

· Kolosiana 4:2
· Fanelanelanana – Ho an’ireo manodidina antsika, sy izao tontolo izao. 

·   I Timoty 2:1,2
· Fangatahana – Mitondra eo amin’Andriamanitra izay ilainao manokana. 

· Matio 7:7

· Fisaorana – Manambara ireo fitahiana rehetra noraisina. 

· I Tesaloniana 5:18

· Hira – Fiankohofana amin’ny alalan’ny hira. Mampiasà Salamo.

· Salamo 100:2

· Fandalinana – Misaintsaina andalan-teny ao amin’ny Soratra Masina sy ny Fanahin’ny Faminaniana 
- Josoa 1:8
· Fihainoana – Mandray ny toromarika ara-panahy avy amin’Andriamanitra. 

· Mpitoriteny 5:2

· Louange – Commencer et terminer la prière en élevant Dieu.

· Salamo 52:9
Mivavaka amin’ny fo
La Bible enseigne que le péché empêchera Dieu d’entendre nos prières (Salamo 66:18). Elle enseigne, entre autre, que si nous doutons lorsque nous prions, nous n’obtiendrons pas de réponse. (Jacques 1:5-6).
Voilà comment êtreentendue:

1. Prier avec foi (Hébreux 11:6). 
2. Prier avec les mains innocentes et le cœur pur (Salamo 24:3-4). 
3. Ne pas multiplier de vaines paroles mais prier sincèrement (Matthieu 6:7).
4. Etre assurée que vous priez le Dieu révélé dans les Saintes Ecritures (Exode 20 : 3-6)

Ny fanomezan-toky ataon’Andriamanitra

Votre Sauveur compatissant veille sur vous avec amour et sympathie, prêt à exaucer vos prières et à vous apporter l’aide nécessaire…
Celui qui rendit à la veuve son fils unique que l’on se préparait à ensevelir est touché par la douleur de la mère affligée. Celui qui versa des larmes de sympathie sur la tombe de Lazare et rendit à Marthe et à Marie leur frère déjà enseveli; qui pardonna à Marie-Madeleine; qui se souvint de sa mère alors qu’il agonisait sur la croix; qui apparut aux femmes en pleurs et en fit les premières messagères de la bonne nouvelle d’un Sauveur ressuscité — est encore aujourd’hui le meilleur ami de la femme et se déclare prêt à l’aider dans toutes les circonstances de la vie” ( Ellen White, Le foyer chrétien, p. 195.)
– Heather Haworth,Former British Union Women’s Ministries director.
TIANAO VE NY HIARA-HIVAVAKA AMIKO?

Toetra enina mampiavaka ny vavaka fanelanelanana mahomby
“Mivavaha mandrakariva ao amin'ny Fanahy amin'ny fivavahana rehetra sy ny fangatahana, ka miambena amin'izany amin'ny faharetana sy ny fangatahana rehetra ho an'ny olona masina rehetra.” (Efes. 6:18)
· AMIN’NY FO MADIO
Andraikitra masina ny vavaka, koa tokony ho arak’izany fahamasinany izany no anatanterahantsika azy. Hoy i Samoela tamin’ny Zanak’Israely: “Sanatria raha hanota amin'i Jehovah aho ka hitsahatra tsy hangataka ho anareo! ”(I Sam. 12:23).

· TSY MAMPIELY TSIAMBARATELO
Raha efa niainanao dia fantatrao fa mandrava zavatra betsaka ao amin’ny fiangonana ny siosion-dresaka.
Indro misy fitsipika tsotra hisorohana izany olana izany: Ambarao amin’ny namana miara-mivavaka aminao fa ny antom-bavaka nolazainy dia “hijanona ho anao samirery,” na tsy nangataka izany aza izy.

Raha ao anatina vondrom-bavaka ianao dia anontanio ilay olona miara-mivavaka aminao raha iriny hiarahan’ny rehetra mitondra ny antom-bavaka nozarainy. Na eny aza ny valin-teniny dia aza milaza mihoatra noho izay tokony holazaina amin’ireo mambra hafa ao amin’ny vondrom-bavaka.

· MAHAY MIHEVITRA NY TOERAN’NY HAFA
Mazàna ny olona vao avy nandia toe-javatra sarotra dia sahirana ny hilaza izany amin’izay manontany azy. Na dia te haneho amin’izy ireo ny fiombonam-pontsika aza isika, dia tsy ilaina ny mampitamberina ao anatiny izany fotoan-tsarotra izany amin’ny alalan’ny fametrahana fanontaniana be loatra. Ny zava-dehibe dia ny fahafantarany fa tiana izy ary entina am-bavaka.
· MANDAMINA
Mazàna dia mailaka isika amin’ny fanomezan-toky fa hivavaka ho an’ny olona iray – tena vokatry ny fontsika izany amin’ireny fotoana irey – kanefa avy eo dia hadinontsika ny manao izany. Noho ny zava-manahirana rehetra eo amin’ny fiainana andavanandro dia manjary eo amin’ny laharana farany no ametrahantsika ny vavaka. Ny antson’ny feon’ny fieritreretantsika dia mety ho saron’ny tomanin-jaza noana na ny fitakian’ny mpampiasa. Kanefa na toy inona na toy inona fandaharam-potoananao dia aoka ianao hanokana fotoana hivavahana.
Rehefa manaiky hivavaka ho an’olona iray ianao, dia raiso an-tsoratra izany.
· MANOLO-TENA
Raha tena sahirana ianao amin’ny fitadiavana fotoana hivavahana dia mitadiava namana iray. Tsy voatery hiara-hivavaka ianareo, kanefa azonareo atao ny mifampiantso matetika mba hifampatsiahy ny fifanekena natao.
Rehefa manome toky ianao fa hivavaka ho an’olona iray, dia nanao fanekena masina taminy ianao. Andraikitra masina izany – ary lehibe tsy takatry ny saina ny voka-tsoa avy amin’izany.
ANTOM-BAVAKA
· Vavaka ho an’ny vehivavy ao amin’ny firenena, fiangonana, fiaraha-monina.
· Vavaka ho an’izay filàna manokana ho an’ny vehivavy ao amin’ny fiangonana misy anao: ireo iharan’ny herisetra, ireo vehivavy manirery, ireo nisara-bady, ireo manan-janaka nandao ny tokantrano, ireo ory, ny renim-pianakaviana, ireo tototry ny asa sy tratry ny rarin-tsaina, ireo miasa, ireo mpitondratena, ireo mahantra, ireo mpitarika, ireo tsy an’asa, sns.

· Vavaka ho an’ny fiadanana ao an-tokantranontsika, ao amin’ny fiangonantsika sy ny fiaraha-monina misy antsika.

· Vavaka mangina, fiaikena amin’Andriamanitra ireo fahotana miafina sy ireo faharatsiana mety hisakana ny vavaka ataontsika tsy hivaly. Salamo 66:18 “Raha nankasitraka ota tao am-poko aho, dia tsy mba hihaino ny Tompo.”

· Vavaka mba anampian’Andriamanitra ny vehivavy manatrika rehetra hahalala ny talentany sy ny iraka manokana manandrify azy.
· Fangatahana fiainam-bavaka mafonja sy matotra.

· Vavaka ho an’ny fanatrehan’ny Fanahy Masina.
· Vavaka ho an’ireo vehivavy any amin’ny firenen-kafa, mba handrenesan’izy ireo sy haneken’izy ireo ny Vaovao Mahafalin’i Jesosy Kristy.
· Vavaka mba ho foana ny sakana mampisaraka ny olona: avonavona, fitsiriritana, fahantrana, fahefana, volon-koditra, saranga sy maha-lahy na maha-vavy.
· Vavaka ho an’ireo mambra nihemotra, ireo marary, ny tanora, ireo manana olo-malala nindaosin’ny fahafatesana na nisaraka, ary ireo manan-janaka marary na mampiasa zava-mahadomelina.
· Vavaka mba hanaovan’ny kristiana rehetra ho laharam-pahamehana ny fahamarinan’Andriamanitra sy hisafidianany ny hiaina tsy misy fialonana, fifandirana, fikorontanana, tsi-rariny sy fankahalana.

